|  |
| --- |
| **C:\Users\Araik\Desktop\coa.jpg** |
| ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻԵՎ ՍՊՈՐՏԻ ՆԱԽԱՐԱՐ**ՀՐԱՄԱՆ** |
|  |

**N o** -Ն **«\_\_\_\_\_» \_\_\_\_\_\_\_\_\_\_\_\_\_\_\_\_\_\_\_\_\_\_ 2024 թ.**

**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՐԹՈՒԹՅԱՆ ԵՎ ԳԻՏՈՒԹՅԱՆ ՆԱԽԱՐԱՐԻ 2020 ԹՎԱԿԱՆԻ ՀՈԿՏԵՄԲԵՐԻ 7-Ի N 37-Ն ՀՐԱՄԱՆՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

Հիմք ընդունելով «Նորմատիվ իրավական ակտերի մասին» օրենքի 33-րդ, 34-րդ հոդվածների 1-ին մասերը՝

**Հ Ր Ա Մ Ա Յ ՈՒ Մ Ե Մ**

1. Հայաստանի Հանրապետության կրթության և գիտության նախարարի 2020 թվականի հոկտեմբերի 7-ի «ՀՀ կրթության և գիտության նախարարի 2013 թվականի դեկտեմբերի 5-ի N 1354-Ն հրամանը ուժը կորցրած ճանաչելու և «Տարվա լավագույնները» մրցույթի անվանակարգերը, դրանց պահանջները և անցկացման կարգը հաստատելու մասին» N 37-Ն հրամանի՝
2. Հավելվածը շարադրել նոր խմբագրությամբ՝ համաձայն հավելվածի:

2. Սույն հրամանն ուժի մեջ է մտնում պաշտոնական հրապարակմանը հաջորդող օրվանից:

ՆԱԽԱՐԱՐ՝ Ժ. ԱՆԴՐԵԱՍՅԱՆ

Հավելված

ՀՀ կրթության, գիտության, մշակույթի

 և սպորտի նախարարի

2024 թվականի -ի

N -Ն հրամանի

«Հավելված

ՀՀ կրթության, գիտության, մշակույթի

 և սպորտի նախարարի

2020 թ. հոկտեմբերի 7-ի N 37-Ն հրամանի»

**ԿԱՐԳ**

**«ՏԱՐՎԱ ԼԱՎԱԳՈՒՅՆՆԵՐԸ» ՄՐՑՈՒՅԹԻ ԱՆՎԱՆԱԿԱՐԳԵՐԻ, ԴՐԱՆՑ ՊԱՀԱՆՋՆԵՐԻ ԵՎ ԱՆՑԿԱՑՄԱՆ**

1. Սույն կարգով կարգավորվում են Հայաստանի Հանրապետությունում «Տարվա լավագույնները» մրցույթի (այսուհետ` մրցույթ) անվանակարգերի, դրանց պահանջների և անցկացման հետ կապված իրավահարաբերությունները:
2. Մրցույթի նպատակն է.
3. Խրախուսել կրթական, առարկայական խորը պատրաստվածություն ցուցաբերած, ստեղծագործական աշխատանք կատարող մանկավարժներին, նրանց կողմից նոր նախագծերի իրականացմանը, տարածել նրանց մանկավարժական և մասնագիտական առաջավոր փորձը, նպաստել հասարակության մեջ ուսուցիչ-մանկավարժի հեղինակության բարձրացմանը.
4. խրախուսել ստեղծագործական աշխատանք կատարող, կառավարման ժամանակակից միջոցներին տիրապետող տնօրեններին, նրանց կողմից նոր նախագծերի իրականացմանը, տարածել նրանց մանկավարժական և ղեկավարման առաջավոր փորձը, նպաստել հասարակության մեջ մանկավարժ-ղեկավարի հեղինակության բարձրացմանը.
5. խրախուսել երեխաների կյանքի և առողջության պահպանման, նրանց ներդաշնակ ու համակողմանի զարգացման ուղղությամբ կրթադաստիարակչական աշխատանքում մեթոդական, գործնական խորը պատրաստվածություն ցուցաբերած, հմուտ, ստեղծագործական աշխատանք կատարող մանկավարժական անձնակազմի աշխատակիցներին, նրանց կողմից նոր նախագծերի իրականացմանը, ընդհանրացնել նրանց մասնագիտական առաջավոր փորձը, նպաստել հասարակության մեջ վերջիններիս հեղինակության բարձրացմանը:
6. Մրցույթը կազմակերպում է Հայաստանի Հանրապետության կրթության գիտության, մշակույթի և սպորտի նախարարությունը (այսուհետ` Նախարարություն):
7. **ՄՐՑՈՒՅԹԻ ՄԱՍՆԱԿԻՑՆԵՐԸ ԵՎ ԱՆՎԱՆԱԿԱՐԳԵՐԸ**
8. Մրցույթին կարող են մասնակցել.
9. հանրակրթական և նախադպրոցական ուսումնական հաստատության տնօրենները.
10. հանրակրթական և նախադպրոցական ուսումնական հաստատության տնօրենի տեղակալները.
11. հանրակրթական և նախադպրոցական ուսումնական հաստատության մանկավարժական աշխատողները.
12. Տարածքային մանկավարժահոգեբանական կենտրոնի (այսուհետ՝ ՏՄԱԿ) կամ պետության կողմից պատվիրակված մանկավարժահոգեբանական աջակցության ծառայություններ մատուցող կազմակերպության մանկավարժական աշխատողները։
13. Սույն կարգի 4-րդ կետի 1) 2), 3), 4) ենթակետերում նշված խմբերի համար մրցույթը կազմակերպվում է հետևյալ առանձին անվանակարգերով.
14. Հանրակրթական դպրոցի լավագույն տնօրեն.
15. Հանրակրթական դպրոցի տնօրենի լավագույն տեղակալ.
16. Հանրակրթական դպրոցի լավագույն ուսուցիչ՝ հետևյալ բնագավառներում.

3.1 «Հայոց լեզու և գրականություն» բնագավառի.

3.2 «Հայրենագիտություն» բնագավառի.

3.3 «Օտար լեզուներ» բնագավառի.

3.4 «ԲՏՃՄ» բնագավառի.

3.5 «Հասարակական գիտություններ» բնագավառի.

3.6 «Արվեստ և արհեստ» բնագավառի.

3.7 «Ֆիզիկական կրթություն և անվտանգ կենսագործունեություն».

1. Հանրակրթական դպրոցի լավագույն դասվար.
2. Հանրակրթական դպրոցի լավագույն խմբակավար.
3. Հանրակրթական դպրոցի լավագույն ուսուցչի օգնական.
4. Հանրակրթական դպրոցի լավագույն հոգեբան.
5. Նախադպրոցական ուսումնական հաստատության լավագույն տնօրեն.
6. Նախադպրոցական ուսումնական հաստատության լավագույն մեթոդիստ՝ հաստատության տնօրենի ուսումնական գծով տեղակալ.
7. Նախադպրոցական ուսումնական հաստատության լավագույն դաստիարակ.
8. ՏՄԱԿ-ի (կամ պետության կողմից պատվիրակված մանկավարժահոգեբանական աջակցության ծառայություններ մատուցող կազմակերպության) լավագույն հոգեբան.
9. ՏՄԱԿ-ի (կամ պետության կողմից պատվիրակված մանկավարժահոգեբանական աջակցության ծառայություններ մատուցող կազմակերպության) լավագույն սոցիալական աշխատող.
10. ՏՄԱԿ-ի (կամ պետության կողմից պատվիրակված մանկավարժահոգեբանական աջակցության ծառայություններ մատուցող կազմակերպության) լավագույն հատուկ մանկավարժ:
11. **ՄՐՑՈՒՅԹԻ ԿԱԶՄԱԿԵՐՊՈՒՄԸ ԵՎ ԱՆՑԿԱՑՈՒՄԸ**
12. Սույն կարգի 5-րդ կետում նշված անվանակարգերում դիտարկվում են ամսվա լավագույն ճանաչված հայտերը (բացառությամբ 2024 թվականի «Տարվա լավագույնները» մրցույթի, որի վրա տարածվելու են սույն կարգի 6.1-6.4 կետերով սահմանված կարգավորումները):

6.1 2024 թվականին սույն կարգի 5-րդ կետի 1-4-րդ ենթակետերով սահմանված անվանակարգերում դիտարկվում են հունվար-մայիս ամիսներին ամսվա լավագույն ճանաչված հայտերը, իսկ 5-13-րդ ենթակետերով սահմանվող անվանակարգերի համար տրվում է հայտարարություն: Հայտերը ներկայացվում են սույն կարգի 3-րդ գլխի պահանջներին համապատասխան՝ հայտարարությամբ սահմանված ժամկետներում:

6.2 Հայտերի գնահատման նպատակով Նախարարությունը ստեղծում է հանձնաժողով՝ 9 հոգուց բաղկացած մրցութային հանձնաժողով (երեք ներկայացուցիչ Նախարարությունից, մեկ ներկայացուցիչ ԿԶՆԱԿ-ից, մեկ ներկայացուցիչ ՀՄԿ-ից, երկու ներկայացուցիչ մանկավարժական բուհերից, մեկ ներկայացուցիչ ուսուցչական կազմակերպություններից, մեկ ներկայացուցիչ ՀՀ կրթության, գիտության, մշակույթի և սպորտի նախարարին կից աշակերտական խորհրդից):

6.3 Սույն կարգի 5-րդ կետի 1-4-րդ ենթակետերով սահմանված անվանակարգերում ԿԶՆԱԿ-ն ընտրում է յուրաքանչյուր անվանակարգում առավելագույնը երկու հայտ և ներկայացնում Նախարարություն:

6.4 Նախարարության կողմից ձևավորվող հանձնաժողովի կազմը հաստատելուց հետո 5 աշխատանքային օրվա ընթացքում հրավիրվում է հանձնաժողովի նիստ և հայտերի ուսումնասիրման և գնահատման հիման վրա յուրաքանչյուր անվանակարգում ընտրվում են «Տարվա լավագույններ»-ը:

1. Սույն կարգի 5-րդ կետով սահմանված անվանակարգերում ամսվա լավագույններն ընտրվում են յուրաքանչյուր ուսումնական տարվա սեպտեմբեր-մայիս ամիսներին:
2. Մինչև յուրաքանչյուր ամսվա 5-րդ աշխատանքային օրը Նախարարության պաշտոնական կայքում տեղադրվում է հայտերի ընդունման մասին հայտարարություն՝ ամսվա լավագույններին ընտրելու համար:
3. Մասնակիցները հայտերը ներկայացնում են իրենց լիազոր մարմիններին մինչև յուրաքանչյուր ամսվա 15-ը ներառյալ: Լիազոր մարմինները ձևավորում են մրցութային հայտերի գնահատման հանձնաժողով, մինչև յուրաքանչյուր ամսվա 20-րդ օրը ընտրում (յուրաքանչյուր անվանակարգում առավելագույնը 2 հայտ) և սույն կարգի 5-րդ կետի 1-10 անվանակարգերում ընտրված հայտերը ներկայացնում են ԿԶՆԱԿ-ին, իսկ 11-13 անվանակարգերում ընտրված հայտերը՝ Հանրապետական մանկավարժահոգեբանական կենտրոնին (այսուհետ՝ ՀՄԿ):
4. ԿԶՆԱԿ-ի և ՀՄԿ-ի կողմից մշակվում են հայտերի գնահատման չափանիշներ, որոնք հաստատվում են ՀՀ կրթության, գիտության, մշակույթի և սպորտի նախարարի հրամանով:
5. ԿԶՆԱԿ-ը և ՀՄԿ-ն տվյալ ամսվա համար ներկայացված հայտերից ընտրում են յուրաքանչյուր անվանակարգում, իսկ սույն կարգի 5-րդ կետի 3-րդ ենթակետի դեպքում՝ յուրաքանչյուր բնագավառում ամսվա լավագույն հայտը և ամբողջական ցանկը մինչև տվյալ ամսվա նախավերջին օրը տրամադրում են Նախարարությանը:
6. Յուրաքանչյուր ամսվա վերջին աշխատանքային օրը Նախարարության պաշտոնական կայքում հրապարակում է  տվյալ ամսվա հաղթող ճանաչված անձանց վերաբերյալ տեղեկատվությունը:
7. Մինչև յուրաքանչյուր տարվա հունիսի 20-ը ԿԶՆԱԿ-ը և ՀՄԿ-ն յուրաքանչյուր անվանակարգում ամսվա լավագույն ընտրված հայտերից, իսկ սույն կարգի 5-րդ կետի 3-րդ ենթակետի դեպքում՝ յուրաքանչյուր բնագավառում ընտրում է առավելագույնը երկու հայտ և ներկայացնում Նախարարությանը:
8. Կրթության, գիտության, մշակույթի և սպորտի նախարարի (այսուհետ՝ Նախարար) հրամանով մինչև հուլիսի 10-ը կազմավորվում է 9 հոգուց բաղկացած մրցութային հանձնաժողով (երեք ներկայացուցիչ Նախարարությունից, երկու ներկայացուցիչ մանկավարժի որակավորում շնորհող բուհերից, երկու ներկայացուցիչ՝ ուսուցչական կազմակերպություններից, երկու ներկայացուցիչ՝ Նախարարին կից աշակերտական խորհրդից)` սույն կարգի 11-րդ կետի պահանջներին համապատասխան ներկայացված հայտերի ուսումնասիրման, գնահատման և մրցույթի արդյունքների ամփոփման նպատակով:
9. Հանձնաժողովի կազմը հաստատելուց հետո 5 աշխատանքային օրվա ընթացքում հրավիրվում է հանձնաժողովի անդրանիկ նիստը, որի ընթացքում համատեղ որոշմամբ հաստատվում է հայտերի գնահատման վերջնաժամկետը:
10. Մրցույթի արդյունքում սույն կարգի 5-րդ կետով սահմանված անվանակարգերում «Տարվա լավագույնները» ճանաչված մասնակիցների պարգևատրման հանդիսավոր արարողությունը տեղի է ունենում հոկտեմբեր ամսին:
11. **ՀԱՅՏԵՐԻ ԸՆԴՈՒՆՈՒՄ**
12. Մրցույթի մասնակիցը պետք է ունենա հայտով ներկայացված աշխատանքի ոլորտում առնվազն 2 տարվա աշխատանքային փորձ:
13. Մրցույթի մասնակցի ներկայացրած հայտը պետք է ներառված չլինի նախորդ տարիներին անցկացված մրցույթի արդյունքում պարգևատրված հայտերի ցանկում:
14. Մրցույթին կարող է ներկայացվել ինչպես անհատական հայտ առանձին մասնակցի կողմից, այնպես էլ համատեղ հայտ մասնակիցների խմբի կողմից՝ բաղկացած առավելագույնը 2 անդամից:
15. Խմբային հայտի դեպքում կարող են ներառված լինել ինչպես միևնույն, այնպես էլ տարբեր ուսումնական հաստատությունների ներկայացուցիչներ։ Խմբային հայտի դեպքում սույն կարգի 4-րդ, 5-րդ, 21-րդ, 22-րդ կետերի պահանջները գործում են խմբի բոլոր անդամների համար։
16. Մրցույթի մասնակիցը կամ մասնակիցների խումբը ներկայացնում է հայտ՝ ուղղված
17. ուսումնական հաստատությունների ուսուցիչների և դաստիարակների պարագայում՝ դասավանդման այլընտրանքային, նոր ﬔթոդների ներդրմանն ու կիրառմանը, ուսուցման այլընտրանքային, նոր ձևերի ներդրմանն ու կիրառմանը, գնահատման այլընտրանքային ձևերի ներդրմանն ու կիրառմանը, առարկայական հեղինակային ծրագրերի մշակմանն ու կիրառությանը դպրոցական բաղադրիչի շրջանակներում, այդ թվում շեշտադրելով նոր տեղեկատվական տեխնոլոգիաների կիրառումը, ներառականությունը, համագործակցությունը, սովորողների համապարփակ իմացական, ճանաչողական, հաղորդակցման և գործնական բնույթի հմտությունների զարգացումը, բազմակարծությունը, և այլն։
18. ուսումնական հաստատությունների տնօրենների պարագայում՝ ուսուցման կազմակերպման տարբեր եղանակներ, հեռավար ուսուցման ձևեր, կրթության կառավարման նոր մեթոդների ներդրմանն ու կիրառմանը, ուսումնական հաստատության աշխատանքների կազմակերպման արդյունավետության բարձրացմանը, ուսումնական հաստատության աշխատակազմի խրախուսման նոր մեթոդների ներդրմանն ու կիրառմանը, ծնողների, համայնքի, այլ կառույցների և կազմակերպությունների հետ աշխատանքների նոր ձևերի զարգացմանը, ուսումնական հաստատության էական նշանակություն ունեցող հիմնախնդիրների լուծմանը և բարելավմանը, և այլն:
19. ուսումնական հաստատությունների մանկավարժական անձնակազմի աշխատակիցների պարագայում՝ բռնությունից զերծ հաստատության ձևավորմանն ուղղված արդյունավետ մոտեցումների ներդրմանն ու կիրառմանը, ծնողների հետ աշխատանքի արդյունավետ ձևերի ներդրմանն ու կիրառմանը, սովորողների համար ապահով և անվտանգ միջավայրի ձևավորմանը, և այլն։
20. Մրցույթին ներկայացվող հայտը ներառում է.
21. դիմում՝ ուղղված Նախարարին (նշելով մրցույթի անվանակարգը),
22. անձը հաստատող փաստաթուղթ,

3) տեղեկանք աշխատավայրից,

4) իրականացրած աշխատանքի նկարագիր (արդիականություն, նպատակ, խնդիրներ, վերջնարդյունք, իրականացման պլան, իրականացրած աշխատանքի ազդեցություն, շարունակականության ապահովում),

5) Սահիկաշար՝ առավելագույնը 15 սահիկ:

**4. ՀԱՅՏԵՐԻ ԳՆԱՀԱՏՈՒՄ ԵՎ ՄՐՑՈՒՅԹԻ ԱՐԴՅՈՒՆՔՆԵՐԻ ԱՄՓՈՓՈՒՄ**

1. Հայտերի գնահատման չափանիշներն են՝ հայտի կառուցվածքային ամբողջականությունը, արդիականությունը, հիմնավորվածությունը և ազդեցությունը։
2. Հայտը գնահատվում է հարյուրմիավորային համակարգով՝ ըստ սույն կարգի 23-րդ կետի չափանիշների։ Յուրաքանչյուր չափանիշին տրվող միավորի չափը որոշվում է հանձնաժողովի կողմից՝ անդրանիկ նիստի ժամանակ:
3. Յուրաքանչյուր հայտ գնահատվում է հանձնաժողովի յուրաքանչյուր անդամի կողմից։ Հայտի ստացած ընդհանուր միավորը հաշվարկվում է հանձնաժողովի անդամների կողմից տրված գնահատականների միջին թվաբանականով։
4. Մրցույթի արդյունքում պարգևատրվում է յուրաքանչյուր անվանակարգում առավելագույն միավորներ ստացած մասնակիցը՝ ելնելով տվյալ մրցույթի համար հատկացված միջոցների ընդհանուր ծավալից:

**5. ՄՐՑՈՒՅԹԻ ԱՐԴՅՈՒՆՔՆԵՐՈՎ ՀԱՂԹՈՂ ՃԱՆԱՉՎԱԾ ՄԱՍՆԱԿԻՑՆԵՐԻ ՊԱՐԳԵՎԱՏՐՈՒՄ**

1. Մրցույթի արդյունքներով հաղթող ճանաչված մասնակիցներին կարող են տրվել նյութական պարգևներ։ Դրամական պարգևի դեպքում դրա առավելագույն չափը հինգ հարյուր հազար ՀՀ դրամ է՝ անհատական հայտի դեպքում, և մեկ միլիոն ՀՀ դրամ՝ խմբային հայտի դեպքում։
2. Միևնույն անձը տվյալ տարում չի կարող պարգևատրվել տարբեր անվանակարգում:
3. Մրցույթի արդյունքներով հաղթող ճանաչված մասնակիցների վերաբերյալ տեղեկատվությունը հրապարակվում է արդյունքներն ամփոփելուց հետո՝ նախարարության պաշտոնական կայքում՝ յոթ աշխատանքային օրվա ընթացքում։